
Ministru kabineta rīkojums Nr. 775
Rīgā 2024. gada 26. septembrī (prot. Nr. 39 22. §)
Grozījumi Ministru kabineta 2024. gada 18. jūnija rīkojumā Nr. 474 "Par ilgtermiņa valsts pētījumu programmu "Inovāciju fonds – ilgtermiņa pētījumu programma" "
· Izdarīt Ministru kabineta 2024. gada 18. jūnija rīkojumā Nr. 474 "Par ilgtermiņa valsts pētījumu programmu "Inovāciju fonds – ilgtermiņa pētījumu programma" " (Latvijas Vēstnesis, 2024, 118. nr.) šādus grozījumus:
· 1. Izteikt rīkojuma nosaukumu šādā redakcijā:
· "Par ilgtermiņa valsts pētījumu programmu "Inovāciju fonds – ilgtermiņa pētījumu programma"".
· 2. Izteikt 3. punktu šādā redakcijā:
· "3. Ilgtermiņa programmas kopējais finansējums laikposmam no 2024. gada līdz 2026. gadam ir 18 000 000 euro, tai skaitā 2024. gadam – 4 000 000 euro, 2025. gadam – 8 000 000 euro, 2026. gadam – 6 000 000 euro. Programmu finansē no Ekonomikas ministrijai valsts budžeta programmai 35.00.00 "Valsts atbalsta programmas" piešķirtajiem valsts budžeta līdzekļiem."
· 3. Izteikt 8.1. apakšpunktu šādā redakcijā:
· "8.1. izstrādātas vismaz 35 tehnoloģijas, tai skaitā prototipi, kas atbilst tehnoloģiju gatavības līmenim Nr. 3, 4 (atbilstoši starptautiskajam standartam ISO 16290:2013), no tām vismaz 23 tehnoloģijas atbilst tehnoloģiju gatavības līmenim Nr. 5, 6 (atbilstoši starptautiskajam standartam ISO 16290:2013);".
· 4. Izteikt 8.2. apakšpunktu šādā redakcijā:
· "8.2. vismaz četras jaunas komercializācijā nodotas tehnoloģijas, tai skaitā prototipi."

